
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 383 (1) 

Μεταφορά Κρατικών Παιδικών Σταθμών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 1 του Ν. 3045/54 «περί ιδρύσεως Εθνικών Ορφανο¬ 
τροφείων κ.λπ.» (Α’ 237). 

2. Του άρθρου 6 παρ. 1 και 2 του Νόμου 1431/84 «Ρύθμιση θεμά¬ 
των Φορέων Κοινωνικής Πρόνοιας - Παιδικής Προστασίας και άλλες 
διατάξεις» (Α' 46). 

3. Των άρθρων 23 και 24 παρ. 5 του Ν. 1558/85 «Κυβέρνηση και 
Κυβερνητικά ’οργανα» (Α' 137). 

4. Του άρθρου 5 του Π. Δ/τος 437/85 «Καθορισμός και ανακατα¬ 
νομή των αρμοδιοτήτων των Υπουργείων» (Α 157). 

5. Την με αριθμ. ΐ. 1140/1051173/1390/001 /90 κοινή από¬ 

φαση του Πρωθυπουργού και του Υπουργού ί)ι^ούομικώυ στους Υφυ¬ 
πουργούς Οικονομικών» (Β' 420). ' 

6. Την αρ. 546/90 γνωμοδότηση του Συμβουλίου της Επικράτειας 
με πρόταση των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων και του Υφυπουργού Οικονομι¬ 
κών, αποφασίζουμε: 

Άρθρο Μόνο. 

α. Ο Κρατικός Παιδικός Σταθμός Βερδικούσας του Ν. Λαρίσης, που 
ιδρύθηκε με το Π. Δ/μα 160/86 (Α' 61) μεταφέρεται στο Δήμο Λαρί¬ 
σης του ίδιου Νομού με την ονομασία «Η' Κρατικός Παιδικός Σταθμός 
Λαρίσης». ϊ 

β. Το Εθνικό Αγροτικό Νηπιοτροφείο Κομνηνών - Σταυρουπάλεως 
Ν. Ξάνθης, που ιδρύθηκε από μεταφορά του Εθνικού Αγροτικού Νηπιο- 
τροφείου Μύκης Ν. Ξάνθης με το Π. Δ/γμα 458/71 (Α' 135), μετα¬ 
τράπηκε σε Εθνικό Αγροτικό Παιδικό Σταθμό με το Β.Δ. 324/73 (Α' 
95) και στη συνέχεια μετονομάσθηκε σε Κρατικό Παιδικό Σταθμό με το 
Ν. 1431/84 (Α' 46) μεταφέρεται στην Κοινότητα Εξοχής του ίδιου Νο¬ 
μού με την ονομασία «Κρατικός Παιδικός Σταθμός Εξοχής». 

γ. Το Εθνικό Αγροτικό Νηπιοτροφείο Ψαριού - Τριφυλλίας Ν. Μεσ¬ 


σηνίας, που ιδρύθηκε με το Β. Δ/γμα 18/65 (Α'6), μετατράπηκε σε 
Εθνικό Αγροτικό Παιδικό Σταθμό με το Β.Δ. 324/73 (Α' 95) και στη 
συνέχεια μετονομάσθηκε σε Κρατικό Παιδικό Σταθμό με το Ν. 
1431/84 (Α 46), μεταφέρεται στο Δήμο Κυπαρισσίας του ίδιου Νομού 
με την ονομασία «Β' Κρατικός Παιδικός Σταθμός Κυπαρισσίας». 

δ. Το Εθνικό Αγροτικό Νηπιοτροφείο Ζώνης Ν. Έβρου που ιδρύθηκε 
με το Β.Δ. 261/69 (Α' 76), μετατράπηκε σε Εθνικό Αγροτικό Παιδικό 
Σταθμό με Β.Δ. 324/73 (Α' 95) και στη συνέχεια μετονομάσθηκε σε 
Κρατικό Παιδικό Σταθμό με το Ν. 1431/84 (Α’ 46), μεταφέρεται στο 
Δήμο Αλεξανδρούπολης του ίδιου Νομού με την ονομασία «Ε’ Κρατικός 
Παιδικός Σταθμός Αλεξανδρούπολης». 

ε. Ο Κρατικός Παιδικός Σταθμός Ν. Μπάφρας Ν. Σερρών που ιδρύ¬ 
θηκε με το Π.Δ. 221/89 (Α' 103) μεταφέρεται στην Κοινότητα Γεφυ- 
ρουδίου του ίδιου Νομού με την ονομασία «Κρατικός Παιδικός Σταθμός 
Γεφυρουδίου». 

ζ. Ο Κρατικός Βρεφονηπιακός Σταθμός -Άμφισσας Ν. Φωκίδας που 
ιδρύθηκε με το Π. Δ/γμα 160/86 (Α' 61) μεταφέρεται στην Κοινότητα 
Ιτέας του ίδιου Νομού με την ονομασία «Κρατικός Βρεφονηπιακός 
Σταθμός Ιτέας». 

η. Ο Κρατικός Βρεφονηπιακός Σταθμός Βουτών Ν. Ηρακλείου που 
ιδρύθηκε με το Π. Δ/γμα 221/89 (Α' 103)·μεταφέρεται στην Κοινό¬ 
τητα Γαζίου του ίδιου Νομού με την ονομασία «Κρατικός Βρεφονηπια¬ 
κός Σταθμός Γαζιού». ) 

Θ. Οι Κρατικοί Βρεφονηπιακοί Σταθμοί Πειραιά Ν. Αττικής και Σά¬ 
μου Ν. Σάμου που ιδρύθηκαν με το Π. Δ/μα 160/86 (Α' 61) ορίζεται 
να εξυπηρετούν κατ’ αρχήν τα παιδιά των εργαζομένων, ο μεν πρώτος, 
στο Ναυτικό Απομαχικό Ταμείο (ΝΑΤ) ο δε δεύτερος στο Γενικό Νοσο¬ 
κομείο Σάμου. 

ι. Ο Δ' Κρατικός Παιδικός Σταθμός Αμαρουσίου Ν. Αττικής που 
ιδρύθηκε με το Π. Δ/γμα 222/89 (Α' 103) ορίζεται να εξυπηρετεί κατ’ 
αρχήν τα παιδιά των εργαζομένων στη Σχολή Εκπαιδευτικών λειτουρ¬ 
γών Επαγγελματικής και Τεχνικής Εκπαίδευσης (Σ.Ε.Λ.Ε.Τ.Ε.). 

κ. Ο. Κρατικός Παιδικός Σταθμός Πεδίου Άρεως Ν. Αττικής που 
ιδρύθηκε με το Π. Δ/γμα 241/85 (Α' 88), ορίζεται να εξυπηρετεί κατ’ 
αρχήν τα παιδιά των εργαζομένων Δικαστών, Εισαγγελέων και Υπαλ¬ 
λήλων της Γραμματείας των Δικαστηρίων του Πρωτοδικείου και της 
Εισαγγελίας Αθηνών. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

•ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 384 (2) 

Οργανισμός Διοίκησης και λειτουργίας του Ιδρύματος Κοινωνικής Πρό¬ 
νοιας Πύργου «Ο Άγιος Χαράλαμπος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Νόμου 1558/1985 «Κυ¬ 
βέρνηση και Κυβερνητικά Όργανα» (ΦΊ37). 

2. Τις διατάξεις των άρθρων 4, 5 παρ. 1 και 6 του Ν.Δ. 162/1973 
«Περί μέτρων προστασίας υπερηλίκων και χρονίως πασχόντων ατό¬ 
μων» (Φ'227), όπως συμπληρώθηκε με τις διατάξεις του άρθρου 56 
του Νόμου 1539/85 «Ένταξη επαναπατριζομένων πολιτικών προσφύ¬ 
γων στους ασφαλιστικούς Οργανισμούς και άλλες διατάξεις» Φ. 64. 

3. Τις διατάξεις του άρθρου 9 παρ. 10 του Ν. 1586/1986 Φ.37 
«Βαθμολογική Διάρθρωση των θέσεων του Δημοσίου Νομικών Προσώ¬ 
πων Δημοσίου Δικαίου και των Οργανισμών Τοπικής Αυτοδιοίκησης 
και άλλες διατάξεις». 

4. Τις διατάξεις του Π.Δ/τος 194/1988 «Καθορισμός των προσό¬ 
ντων διορισμού σε θέσεις των Δημοσίων Υπηρεσιών και Νομικών Προ¬ 
σώπων Δημοσίου Δικαίου» (Φ'84). 

5. Την αριθ. Υ 1140/1051173/1390/0001/10.7.1990 κοινή 
απόφαση του Πρωθυπουργού και του Υπουργού Οικονομικών, «Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών» (Φ.420, Β). 

6. Τις αριθ. 222/1990 και 446/1990 γνωμοδοτήσεις του Συμβου¬ 
λίου της Επικράτειας με πρόταση των Υπουργών Προεδρίας της Κυ¬ 
βέρνησης, Υγείας, Πρόνοιας και Κοινωνικών Ασφαλίσεων και του Υφυ¬ 
πουργού Οικονομικών, αποφασίζουμε: 

Άρθρο 1. 

Σκοπός 

Σκοπός του Ιδρύματος που συστήθηκε με τις διατάξεις του Ν.Δ. 
4550/66 Φ. 195 είναι: 

α. Η περίθαλψη εβδομήντα (70) ατόμων, που πάσχουν από χρόνιες 
κινητικές ή νοητικές αναπηρίες και δεν μπορούν ν’ αυτοεξυπηρετη- 
θούν. 

2. Η αποκατάσταση (Ιατρική, Κοινωνική, Επαγγελματική) τόσο των 
περιθαλπομένων στο Θεραπευτήριο όσο και άλλων ατόμων χρονίως πα¬ 
σχόντων που κατοικούν στο Νομό Ηλείας, με ανάπτυξη εξωτερικού 
προγράμματος. 

γ. Η περίθαλψη τριάντα (30) αυτοεξυπηρετουμένων ηλικιωμένων 
ατόμων. 

Άρθρο 2 

Παρεχόμενη Περίθαλψη 

Το Ίδρυμα Κοινωνικής Πρόνοιας Πύργου παρέχει στα άτομα που 
περιθάλπει, υγιεινή στέγη και διατροφή, κατάλληλο ρουχισμό, ιατρο¬ 
φαρμακευτική περίθαλψη, φυσικοθεραπεία και εργοθεραπεία, ενώ πα¬ 
ράλληλα φροντίζει για την εισαγωγή, όσων έχουν ανάγκη, σε κατάλ¬ 
ληλο νοσηλευτικό ίδρυμα. Οι αυτοεξυπηρετούμενοι ηλικιωμένοι περι- 
θάλπτονται σε χωριστή πτέργυα ή όροφο. 

Επίσης με την εφαρμογή του Προγράμματος Αποκατάστασης επιδι¬ 
ώκεται η κοινωνική ένταξη των περιθαλπομένων. 

Άρθρο 3 

Προϋποθέσεις εισαγωγής και όροι παροχής προστασίας. 

1. Στο Ίδρυμα εισάγονται: 

1. Μη αυτοεξυπηρετούμενα άτομα και των δύο φύλλων από 18 ετών 
και πάνω απ’ όλα τα τα διαμερίσματα της χώρας και κατά προτίμηση 
από το Νομό Ηλείας, αφού προσκομισθούν τα παρακάτω δικαιολογη- 
τικά. 

α. Αίτηση. 

β. Αποδεικτικό στοιχείων ταυτότητας. 

γ. Ιατρική βεβαίωση για την αιτία του χρόνιου νοσήματος στο οποίο 
θ’ αναγράφεται ότι το άτομο που έχει ανάγκη ιδρυματικής περίθαλψης, 
δεν πάσχει απο μολυσματική νόσο, συφιλίδα, φυματίωση, καρκίνο, ή 
άλλο βαρύ νόσημα που να χρειάζεται ειδική νοσηλεία και δεν έρςει διε¬ 
γέρσεις, ώστε να γίνεται ανήσυχο και ακατάλληλο για συμβίωση. 


Οι περιθαλπόμενοι συμμετέχουν στη δαπάνη περίθαλψής τους ανά¬ 
λογα με τις οικονομικές δυνατότητές τους. 

Το ύψος της δαπάνης περίθαλψης, γενικά καθορίζεται με απόφαση 
του Δ.Σ. 

Με βάση την απόφαση αυτή η δαπάνη περίθαλψης εξατομικεύεται 
για κάθε περιθαλπόμενο. 

Οι εισαγόμενοι στο Ίδρυμα με απόφαση οικονομικής αδυναμίας 
απαλλάσσονται από την καταβολή τροφείων - νοσηλειών, εκτός αν από 
την ίδια την απόφαση προβλέπεται συμμετοχή. Δύναται το Ίδρυμα να 
ζητήσει, την έκδοση της απόφασης του Νομάρχη που προβλέπεται από 
τις διατάξεις του Π.Δ. 57/73, φ. 149 και κατά την διάρκεια περίθαλ¬ 
ψης κάποιου ατόμου. 

Στους περιθαλπόμενους παρέχονται οι ίδιες υπηρεσίες ανεξάρτητα 
της συμμετοχής ή μη στη δαπάνη των νοσηλειών - τροφείων. 

2. Ηλικιωμένα αυτοεξυπηρετούμενα άτομα και των δύο φύλων, από 
65 ετών και πάνω, αφού προσκομισθούν τα παρακάτω δικαιολογη- 
τικά. 

α. Αίτηση. 

β. Αποδεικτικό στοιχείων ταυτότητας. 

γ. Ιατρική βεβαίωση ότι δεν πάσχουν από μεταδοτικό νόσημα. 

δ. Έκθεση Κοινωνικής έρευνας. 

"άρθρο 4. 

Διοίκηση. 

1. Το Ίδρυμα διοικείται από 7/μελές Διοικητικό Συμβούλιο το οποίο 
διορίζεται με ισάριθμα αναπληρωματικά μέλη, με απόφαση του Νο¬ 
μάρχη και αποτελείται από: 

α. Τον Πρόεδρο, ο οποίος λόγω της επαγγελματικής του απασχόλη¬ 
σης ή της Επιστημονικής του κατάρτισης θα πρέπει να είναι δυνατόν, 
ευαισθητοποιημένος στον τομέα της Κοινωνικής Προστασίας των αυτο¬ 
εξυπηρετουμένων ατόμων. 

β. Έναν εκπρόσωπο, αιρετό, των περιθαλπομένων ή των κηδεμόνων 
αυτών. . 

γ. Ένα αιρετό εκπρόσωπο των εργαζομένων. 

δ. Έναν εκπρόσωπο της Τοπικής Αυτοδιοίκησης. 

ε. Έναν εκπρόσωπο του Υπουργείου Υγείας, Πρόνοιας και Κοινωνι¬ 
κών Ασφαλίσεων (Διοικητικό Υπάλληλα ή Κοινωνικό Λειτουργό). 

στ. Δύο Έγκριτα πρόσωπα με κοινωνική δράση, προτεινόμενα από 
τη Δ/νση Πρόνοιας της Νομαρχίας. 

2. Οι εκπρόσωποι των εργαζομένων και των περιθαλπομένων θα διο¬ 
ρίζονται με υπόδειξη που θα υποβάλλουν οι οικείοι σύλλογοι, εφόσον 
υπάρχουν σύλλογοι. 

3. Το Δ.Σ., εκλέγει στην πρώτη του συνεδρίαση μεταξύ των μελών 
του έναν Αντιπρόεδρο με μυστική ψηφοφορία των παρόντων μελών. 

- Άρθρο 5. 

Λειτουργία του Διοικητικού Συμβουλίου (Δ.Σ.). 

1. Το Διοικητικό Συμβούλιο συνεδριάζει τακτικά δύο φορές το μήνα 
και έκτακτα όταν παρίσταται ανάγκη, καθώς επίσης και όταν ζητηθεί 
με έγγραφη αίτηση τεσσάρων (4) τουλάχιστον μελών αυτού, πάντοτε 
όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο Προϊστά¬ 
μενος του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση καταχωρούνται στην ημερήσια 
διάταξη, η οποία κοινοποιείται έγκαιρα στα μέλη του Διοικητικού Συμ¬ 
βουλίου μαζί με την πρόσκληση για συνεδρίαση. Σε επείγουσες περι¬ 
πτώσεις η κλήτευση μπορεί να γίνει και με τηλεφώνημα ή τηλεγρά- 
φημα. 

Θέματα που δεν αναγράφονται στην ημερήσια διάταξη δεν συζητού- 
νται, εκτός και εάν πρόκειται για επείγοντα θέματα και αποφασίζουν την 
συζήτηση όλα τα παρόντα μέλη του Διοικητικού Συμβουλίου. 

4. Τα πρακτικά κάθε συνεδριάσεως επικυρώνονται από το Διοικητικό 
Συμβούλιο στην επόμενη συνεδρίαση και καταχωρούνται από το γραμ¬ 
ματέα σε ειδικό βιβλίο πρακτικών μονογραμμένο από τον Πρόεδρο. 

Τα πρακτικά υπογράφονται από τον Πρόεδρο ή τον Προεδρεύοντα 
και τον Γραμματέα. 

5. Ουδεμία απόφαση του Διοικητικού Συμβουλίου εκτελείται εάν δεν 
έχουν επικυρωθεί τα πρακτικά της συνεδριάσεως στην οποία πάρθηκε η 
απόφαση. 

Προκειμένου για εξαιρετικές περιπτώσεις, για τις οποίες η εκτέλεση 

δεν επιδέχεται αναβολή, δύναται το Διοικητικό Συμβούλιο με ειδικό 
απόφαση να θεωρεί ως επικυρωμένα τα σχετικά πρακτικά για τα θέ¬ 
ματα αυτά, με σκοπό την άμεση εκτέλεση της απόφασης. 

6. Το Διοικητικό Συμβούλιο για να έχει απαρτία, πρέπει, τα μέλη 
που βρίσκονται στη συνεδρίαση να είναι περισσότερα από τα μέλη που 
απουσιάζουν. 

Οι αποφάσεις του Διοικητικού Συμβουλίου λαμβάνονται με ψηφοφο¬ 
ρία και με πλειοψηφία των παρόντων μελών. 

Σε περίπτωση ισοψηφίας υπερισχύει η ψήφος του Προέδρου ή αυτού 
που προεδρεύει. 

Άρθρο 6. 

Αρμοδιότητες του Διοικητικού Συμβουλίου. 

Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Ιδρύματος, σύμ¬ 
φωνα με τις διατάξεις που ισχύουν κάθε φορά. 

2. Εγκρίνει για τη λειτουργία του Ιδρύματος τις απαιτούμενες δαπά¬ 
νες μέσα στα όρια των πιστώσεων του προϋπολογισμού, του οποίου δύ- 
ναται να ζητήσει από την οικεία Νομαρχία την τροποποίηση και ανα¬ 
μόρφωση μέσα στο οικονομικό έτος, με τη διαδιακασία του άρθρου 9 του 
παρόντος. 

3. Διορίζει όλο το προσωπικό, σύμφωνα με τη νόμιμη διαδικασία και 
ασκεί σύμφωνα με τις διατάξεις που ισχύουν κάθε φορά, τις αρμοδιότη¬ 
τες που αναφέρονται στην υπηρεσιακή κατάσταση και τον πειθαρχικό 
έλεγχο του προσωπικού. 

' 4. Αποφασίζει για τα εισαγόμενα άτομα σύμφωνα με τις προϋποθέ¬ 
σεις του άρθρου 3 του παρόντος. 

5. Είναι αρμόδιο για όλα τα θέματα χωρίς εξαίρεση που σχετίζονται 
με την πορεία των εργασιών του-Ιδρύματος εκτός άπό εκείνα για τα 
οποία προβλέπεται με ειδικές διατάξεις αρμοδιότητα υφισταμένων ορ¬ 
γάνων του νομικού προσώπου. 

Άρθρο 7. 

Αρμοδιότητες του Προέδρου του Διοικητικού Συμβουλίου. 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το Ίδρυμα στις δικαστικές και εξώδικες υποθέσεις 
τους, και διορίζει τους δικαστικούς πληρεξουσίους. 

2. Προσκαλεί τα μέλη του Διοικητικού Συμβουλίου στις συνεδριάσεις, 
καταρτίζει με τον Προϊστάμενο του Ιδρύατος την ημερήσια διάταξη των 
θεμάτων που είναι για συζήτηση και υπογράφει τις προσκλήσεις στις 
οποίες ορίζεται ο τόπος, η ημέρα και η ώρα της συνεδριάσεως. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

3. Υπογράφει με τον Προϊστάμενο του Ιδρύματος τις επιταγές και τα 
εντάλματα πληρωμών, καθώς και τα έγγραφα για τα οποία δεν έχουν 
εξουσιοδοτηθεί, γι’ αυτό ο Προϊστάμενος του.Ιδρύματος, ή οι Προϊστά¬ 
μενοι των Τμημάτων. 

4. Ασκεί στο προσωπικό του Ιδρύματος τις αρμοδιότητες που του πα¬ 
ρέχουν οι νόμοι και συντάσσει τις υπηρεσιακές εκθέσεις του Προϊσταμέ¬ 
νου του Ιδρύματος. 

Άρθρο 8. 

Πόροι του Ιδρύματος. - . 

Πόροι του Ιδρύματος είναι οι εξής: 

α. Κρατική επιχορήγηση. 

β. Έσοδα από την εκμετάλλευση της περιουσίάς του. 

γ. Τροφεία από τους περιθαλπόμενους. 

δ. Εισφορές, δωρεές, κληρονομιές, κληροδοσίες προς το ίδρυμα. 

ε. Κάθε άλλο νόμιμο έσοδο. 

Άρθρο 9. 

Προϋπολογισμός. 

Ο Προϋπολογισμός καταρτίζεται από τον Προϊστάμενο του Ιδρύμα¬ 
τος σύμφωνα με όσα προβλέπονται από τις κείμενες διατάξεις, με βάση 
την προγραμματισμένη από το Διοικητικό Συμβούλιο δραστηριότητα, 
ψηφίζεται από το Διοικητικό Συμβούλιο και εγκρίνεται από το Νο- 
μάρχη. 


Αντίγραφο του εγκριθέντος Προϋπολογισμού υποβάλλεται στο 
Υπουργείο Υγείας, Πρόνοιας και Κοινωνικών Ασφαλίσεων. 

Άρθρο 10. 

Εισπράξεις Εσόδων. 

1. Τα κεφάλαια και οι Πόροι του Ιδρύματος κατατίθενται απ’ ευθείας 
σε τηρούμενο λογ/σμό στο Υποκατάστημα της Τράπεζας της Ελλάδας, 
ή της Εθνικής Τράπεζας της Ελλάδας ή της Εμπορικής Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων, με τόκο, ή χωρίς τόκο ανάλογα με 
την προέλευση αυτών. Η μεταφορά από το Λογαριασμό Ταμειακής δια- 
χειρίσεως και η επαναφορά σ’ αυτόν, γίνεται με εντολή του Προϊσταμέ¬ 
νου του Ιδρύματος ή οίκοθεν από την Τράπεζα της Ελλάδας, σύμφωνα 
με τα οριζόμενα από την παράγραφο 3 του άρθρου 4 του Α.Ν. 1611/ 
1950, Φ. 304 όπως συμπληρώθηκε με το άρθρο 2 του Ν. Δ/τος 
2999/54, Φ.2Γ1. 

Άρθρο 11. 

Πληρωμές Εσόδων. 

1. Τα κεφάλαια και οι πόροι του Ιδρύματος κατατίθενται απ’ ευθείας 
σε τηρούμενο λογ/σμό στο Υποκατάστημα της Τράπεζας της Ελλάδας, 
ή της Εθνικής Τράπεζας της Ελλάδας ή της Εμπορικής Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων, με τόκο, ή χωρίς τόκο, ανάλογα με 
την προέλευση αυτών. 

Η μεταφορά από το Λογαριασμό Ταμειακής διαχειρήσεως και η επα¬ 
ναφορά σ’ αυτόν, γίνεται με εντολή του Προϊσταμένου του Ιδρύματος ή 
οίκοθεν από την Τράπεζα της Ελλάδας, σύμφωνα με τα οριζόμενα από 
την παράγραφο 3 του άρθρου 4 του Α.Ν. 1611/1950, όπως συμπλη¬ 
ρώθηκε με το άρθρο 2 τοϋ Ν. Δ/τος 2999/54. 

Άρθρο 12. 

Πληρωμές Δαπανών. 

Κάθε πληρωμή ενεργείται με χρηματικό ένταλμα, το οποίο υπογρά¬ 
φεται από τον Πρόεδρο του Διοικητικού Συμβουλίου ή από άλλο μέλος 
αυτού, ειδικά εξουσιοδοτημένο καθώς καϊ .από τον Προϊστάμενο του 
Ιδρύματος και το Λογιστή, η δε καταβολή τού ποσού αυτού ενεργείται 
με έκδοση ισόποσης επιταγής, σε βάρος του λογαριασμού που τηρεί το 
Ίδρυμα στο Υποκατάστημα της Τράπεζας της Ελλάδας, ή της Εθνικής 
Τράπεζας της Ελλάδας ή της Εμπορικής Τράπεζας. 

Οι επιταγές υπογράφονται, όπως και τα εντάλματα πληρωμής. 

Άρθρο 13. 

Εκτέλεση Δαπανών. 

Οι δαπάνες του Ιδρύματος εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσεως Δη¬ 
μοσίων Έργων. 

Άρθρο 14. 

Βασική διάρθρωση των Υπηρεσιών. 

1. Οι Υπηρεσίες του Ιδρύματος αποτελούν Διεύθυνση η οποία συ¬ 
γκροτείται από τρία τμήματα: . 

α. Τμήμα Χρονίως Πασχόντων και 

Αυτοεξυπηρετουμένων Ηλικιωμένων. 

β. Τμήμα Φυσικής Αποκατάστασης και επαγγελματικής κατάρτι- 
σης. 

γ. Τμήμα Διοικητικού. 

2. Οι αρμοδιότητες της Διεύθυνσης κατανέμονται μεταξύ των τμη¬ 
μάτων ως εξής: 

α. Το τμήμα χρονίως πασχόντων και Αυτοεξυπηρετουμένων Ηλικι¬ 
ωμένων είναι αρμόδιο για κάθε θέμα που αναφέρεται στην προστασία 
που παρέχεται από το Ίδρυμα στα χρονίως πάσχοντα και τα ηλικιω¬ 
μένα άτομα. 

β. Το Τμήμα Φυσικής Αποκατάστασης και Επαγγελματικής κατάρ¬ 
τισης είναι αρμόδιο για κάθε θέμα, που αναφέρεται στην φυσική και κοι¬ 
νωνική αποκατάσταση των περιθαλπομένων καθώς και στην επαγγελ¬ 
ματική κατάρτιση τόσο των περιθαλπομένων όσο και των λοιπών μειο- 
νεκτούντων ατόμων από 15 ετών και άνω. 

γ. Το Διοικητικό Τμήμα είναι αρμόδιο για το χειρισμό κάθε θέματος, 
που αναφέρεται στη γενική κατάσταση του προσωπικού του Ιδρύματος 

στα Οικονομικά και στη διαχείριση της περιουσίας αυτού καθώς και στο 
χειρισμό θεμάτων γραμματείας. 

Άρθρο 15. 

Προσωπικό. 

1. Μόνιμο Προσωπικό. 

Οι θέσεις του προσωπικού διαρθρώνονται κατά κλάδους και ειδικότη¬ 
τες όπως παρακάτω: 

Α' Κατηγορία ΠΕ 

Κλάδος Π.Ε. Διοικητικός - Οικονομικός θέσεις μία (1). 

Κλάδος ΠΈ. Ψυχολόγων θέσεις μία (1). 

Κλάδος Π.Ε. Ιατρών ειδικοτήτων, Γενικής Ιατρικής. 

ή Παθολογίας θέσεις μία (1) και φυσικής Ιατρικής και αποκατάστα¬ 
σης θέσεις δύο (2). 

Κλάδος ΠΕ Επαγγελματικών Συμβούλων θέσεις μία (1). 

Β' Κατηγορία ΤΕ 

Κλάδος ΤΕ Διοικητικός - Λογιστικός - θέσεις δύο (2). 

Κλάδος ΤΕ Νοσηλευτικής - Επισκεπτριών - των υγείας θέσεις Τέσ¬ 
σερις (4). 

Κλάδος ΤΕ Κοινωνικής Εργασίας θέσεις μία (1). 

Κλάδος ΤΕ Φυσικοθεραπείας θέσεις δύο (2). 

Κλάδος ΤΕ Εργοθεραπείας θέσεις μία (1). 

Κλάδος ΤΕ Διατροφής θέσεις μία (1). 

Γ' Κατηγορία Δ.Ε. 

Κλάδος ΔΕ Διοικητικός - Λογιστικός Θέσεις έξι (6). 

Κλάδος ΔΕ Βοηθών Νοσοκόμων θέσεις δέκα (10). 

Κλάδος ΔΕ Μαγείρων θέσεις δύο (2). 

Κλάδος ΔΕ Τεχνικός θέσεις τέσσερις (4). 

Από τις παραπάνω θέσεις ορίζονται: 

Μία (Ι)’θέση ηλεκτρολόγου. 

Μία (1) θέση υδραυλικού - Συντηρητού κτιρίων - Βοηθητικών Τεχν. 
Εργασιών. 

Μία (1) θέση οδηγού αυτοκινήτων. 

Μία (1) θέση ράπτριας. 

Δ' Κατηγορία ΥΕ. »■ 

Κλάδος Υ.Ε. Βοηθητικού προσωπικού θέσεις μία (1). 

Κλάδος Υ.Ε. Φυλάκων - νυκτοφυλάκων θέσεις δύο (2). 

Κλάδος Υ.Ε. Βοηθητικού προσωπικού μαγειρείου (για εργασίες βοη¬ 
θού μάγειρα, πλύντου μαγειρικών σκευών, τραπεζοκόμων κάι λοιπών 
εργασιών μαγειρείου) θέσεις πέντε (5). 

Κλάδος ΥΕ Προσωπικού Καθαριότητας θέσεις δέκα (10). 

Κλάδος ΥΕ Εργατών θέση μία (1). 

Κλάδος ΥΕ Βοηθητικού Υγειον. Προσωπικού θέσεις είκοσι πέντε 
( 25 ). 

Από τις παραπάνω θέσεις ορίζονται για εργασίες φροντίδας ασθενών. 

Είκοσι (20) και για εργασίες μεταφοράς ασθενών πέντε (5) θέσεις. 
Δέκα (10) θέσεις του προσωπικού για εργασίες φροντίδας ασθενών πλη- 
ρούνται μόνο εφόσον είναι αδύνατη η πλήρωση ισάριθμων θέσεων του 
Κλάδου ΔΕ Βοηθών Νοσοκόμων. 

Κλάδος ΥΕ Κουρέων θέσεις μία (1). 

2. Προσωπικό με σχέση Ιδιωτικού Δικαίου πέντε (5) θέσεις Τεχνιτών 
Εκπαιδευτών. 

Οι ειδικότητες για τις θέσεις αυτές καθορίζονται κάθε φορά από το 
Διοικητικό Συμβούλιο ανάλογα με τις λειτουργικές δυνατότητες των 
περιθαλπομένων εκείνων που κρίνονται ικανοί για επαγγελματική κα¬ 
τάρτιση. 

Άρθρο 16. 

Προσόντα διορισμού για κάθε θέση. 

Προσόντα διορισμού ορίζονται τα προβλεπόμενα στο Π.Δ. 194/ 
3.5.88 (Α' 84) όπως αυτό ισχύει κάθε φορά. 

Ειδικότερα για τον κλάδο ΔΕ Βοηθών Νοσοκόμων πτυχίο αντίστοι¬ 
χης ειδικότητας επαγγελματικού Λυκείου ή πτυχίο αναγνωρισμένης 
μέσης Τεχνικής Επαγγελματικής νοσηλευτικής σχολής, αρμοδιότητας 
του Υπουργείου Υγείας, Πρόνοιας και Κοινωνικών Ασφαλίσεων ή πτυ¬ 
χίο των πρώην σχολών βοηθών νοσοκόμων μονοετούς φοίτησης. 

Επίσης για τις θέσεις των τεχνιτών - Εκπαιδευτών με σχέση εργα¬ 


σίας Ιδιωτικού Δικαίου πτυχίο αντίστοιχης ειδικότητας αναγνωρισμέ¬ 
νης τεχνικής ή Επαγγελματικής σχολής ή σχολείου μέσης Εκπαίδευσης 
ή Σχολής μαθητείας του ΟΑΕΔ. 

Άρθρο 17. 

Προϊστάμενοι. 

1. Της Διεύθυνσης του Ιδρύματος προΐσταται υπάλληλος του κλάδου 
Π.Ε. Διοικητικού - Οικονομικού. 

2. Του Τμήματος Διοικητικού υπάλληλος του κλάδου Π.Ε. Διοικητι¬ 
κού -, Οικονομικού ή του Κλάδου Τ.Ε. Δ/κού Λογιστικού ή Δ.Ε. Διοι¬ 
κητικού - Λογιστικού. 

3. Του Τμήματος χρονίως πασχόντων και Αυτοεξυπηρετουμένων 
Ηλικιωμένων, υπάλληλος του κλάδου ΠΕ Ιατρών ειδικοτήτων. 

4. Του Τμήματος Φυσικής αποκατάστασης και Επαγγελματικής εκ¬ 
παίδευσης υπάλληλος του κλάδου ΠΕ Φυσικής Ιατρικής και αποκατά¬ 
στασης ή του Κλάδου ΠΕ Ψυχολόγων ή ΤΕ Κοινωνικής Εργασίας ή ΤΕ 
Φυσικοθεραπείας ή ΤΕ Εργοθεραπείας. 

Άρθρο 18. 

Εσωτερικός Κανονισμός - Καταργούμενς διατάξεις. 

Όλα τα λεπτομερέστερα θέματα που (ενάγονται στην κανονική και 
εύρυθμη λειτουργία του Ιδρύματος ως και τα καθήκοντα των εργαζομέ¬ 
νων στο Ίδρυμα ρυθμίζονται με εσωτερικό κανονισμό λειτουργίας που 
συντάσσεται από το Διοικητικό Συμβούλιο και εγκρίνεται με απόφαση 
του οικείου Νομάρχου. 

Από της ισχύος του παρόντος καταργούνται οι διατάξεις του Π.Δ. 

658/1969 (Ά 203). 

. Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ · 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ^ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 385 (3) 

Οργανισμός διοίκησης και λειτουργίας του Β’ Θεραπευτηρίου Χρονιών 
Παθήσεων Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Νόμου 1558/1985 «Κυ¬ 
βέρνηση και Κυβερνητικά Όργανα» (ΦΊ37). 

2. Τις διατάξεις των άρθρων 4, 5 παρ. 1 και 6 του Ν.Δ. 162/1973 
«Περί μέτρων προστασίας υπερηλίκων και χρονίως πασχόντων ατό¬ 
μων» (Φ'227). 

3. Τις διατάξεις του άρθρου 9 παρ. 10 του Ν. 1586/1986 Φ.37 
«Βαθμολογική Διάρθρωση των θέσεων του Δημοσίου Νομικών Προσώ¬ 
πων Δημοσίου Δικαίου και των Οργανισμών Τοπικής Αυτοδιοίκησης 
και άλλες διατάξεις». 

4. Τις διατάξεις του Π.Δ.194/3.5.1988 «Καθορισμός των προσό¬ 
ντων διορισμού σε θέσεις των Δημοσίων Υπηρεσιών και Νομικών Προ¬ 
σώπων Δημοσίου Δικαίου» (Φ'84). 

5. Την αριθ. Υ 1140/1051173/1390/0001/10.7.1990 κοινή 
απόφαση του Πρωθυπουργού και του Υπουργού Οικονομικών, Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών» (Φ.420, Β). 

6. Τις αριθ. 21../1990 και 444/1990 γνωμοδοτήσεις του Συμβου¬ 
λίου της Επικράτειας με πρόταση των Υπουργών Προεδρίας της Κυ- 

βέρνησης, Υγείας, Πρόνοιας και Κοινωνικών Ασφαλίσεων και του Υφυ¬ 
πουργού Οικονομικών, αποφασίζουμε: 

Άρθρο 1 

Σκοπός 

Σκοπός του Θεραπευτηρίου που συστήθηκε με το αριθ 299/31.5.88 
Π.Δ. ΦΊ11) είναι: 

1. Η περίθαλψη εκατόν εβδομήντα (170) ατόμων, που πάσχουν από 
χρόνιες παθήσεις πνευματικές ή κινητικές και δεν μπορούν να αυτοεξυ- 
πηρετηθούν. 

2. Η αποκατάσταση, ιατρική, κοινωνική, προεπαγγελματική και 
επαγγελματική κατάρτιση των περιθαλπομένων καθώς και άλλων ατό¬ 
μων χρονίως πασχόντων του Νομού Αττικής, με ανάπτυξη εξωτερικού 
προγράμματος. 

Άρθρο 2 

Παρεχόμενη Περίθαλψη 

Το Β' Θεραπευτήριο Χρονιών Παθήσεων Αθηνών παρέχει στα άτομα 
που περιθάλπει, υγιεινή στέγη και διατροφή, κατάλληλο ρουχισμό, ια¬ 
τροφαρμακευτική περίθαλψη, φυσικοθεραπεία και εργοθεραπεία, ενώ 
παράλληλα φροντίζει για την εισαγωγή όσων έχουν ανάγκη σε κατάλ¬ 
ληλο νοσηλευτικό Ίδρυμα. 

Επίσης με την.εφαρμογή του Προγρ/τος επαγελματικής κατάρτισης 
επιδιώκεται η ψυχική τόνωση και η κοινωνική ένταξη των περιθαλπο- 
μένων. 

Άρθρο 3 

Προϋποθέσεις εισαγωγής 

1. Στο 'ίδρυμα εισάγονται άτομα και των δύο φύλλων ηλικίας από 
18 ετών και πάνω χρονίως πάσχοντα, απ’ όλα τα διαμερίσματα της 
Χώρας και κατά προτίμηση από το Νομό Αττικής αφού προσκομίσουν 
τα παρακάτω δικαιολογητικά: 

α. Αίτηση. 

β. Αποδεικτικό στοιχείων ταυτότητας. 

γ. Έκθεση κοινωνικής έρευνας, με πρόταση εισαγωγής στο Ίδρυμα. 

δ. Ιατρικό πιστοποιητικό για την αιτία του χρόνιου νοσήματος, στο 
οποίο, θα αναγράφεται ότι το άτομο που έχει ανάγκη ιδρυματικής περί¬ 
θαλψης, δεν πάσχα από μολυσματική νόσο, συφιλίδα, φυματίωση, καρ¬ 
κίνο ή άλλο βαρύ νόσημα, που να χρειάζεται ειδική νοσήλια και δεν έχει 
διεγέρσεις ώστε να γίνεται ανήσυχο και ακατάλληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλψής τους 
ανάλογα με τις οικονομικές δυνατότητές τους. 

Το ύψος της συμμετοχής καθορίζεται με απόφαση του Διοικητικού 
Συμβουλίου. Με βάση την απόφαση αυτή η δαπάνη περίθαλψης εξατο¬ 
μικεύεται για κάθε περιθαλπόμενο. 

3. Οι εισαγόμενοι στο Ίδρυμα με απόφαση οικονομικής αδυναμίας 
απαλλάσσονται από την καταβολή τροφείων-νοσηλίων, εκτός αν από 
την ίδια την απόφαση προβλέπεται συμμετοχή. 

Δύναται το Ίδρυμα να αναζητήσει την έκδοση της απόφασης του Νο¬ 
μάρχη που προβλέπεται από τις διατάξεις του Ν.Δ.57/73, Φ.149 και 
κατά την διάρκεια περίθαλψης κάποιου ατόμου. 

4. Στους περιθαλπόμενους παρέχονται οι ίδιες υπηρεσίες ανεξάρτητα 
από τη συμμετοχή ή μη στη δαπάνη των νοσηλίων-τροφείων. 

Άρθρο 4 

Διοίκηση 

Το Ίδρυμα διοικείται από 7μελές Διοικητικό Συμβούλιο το οποίο διο¬ 
ρίζεται με ισάριθμα αναπληρωματικά μέλη, με απόφαση του Νομάρχη 
και αποτελείται από: 

α. Τον Πρόεδρο, ο οποίος λόγω της επαγγελματικής του απασχόλη¬ 
σης ή της επιστημονικής του κατάρτισης θα πρέπει να είναι ευαισθητο¬ 
ποιημένος στον τομέα της Κοινωνικής Προστασίας. 

β. Έναν αιρετό εκπρόσωπο των περιθαλπομένων η έναν αιρετό εκ¬ 
πρόσωπο των κηδεμόνων αυτών. 

γ. Έναν αιρετό εκπρόσωπο των εργαζομένων. 

δ. Έναν αιρετό εκπρόσωπο της Τοπικής Αυτοδιοίκησης, που ορίζεται 
από την Κεντρική Ένωση Δήμων και Κοινοτήτων Ελλάδος (ΚΕΔΚΕ). 

ε. Έναν εκπρόσωπο του Υπουργείου Υγείας, Πρόνοιας και Κοινωνι¬ 
κών Ασφαλίσεων (Διοικητικό υπάλληλο ή Κοινωνικό Λειτουργό). 

στ. Δύο έγκριτα πρόσωπα με κοινωνική δράση. - 


Το Διοικητικό Συμβούλιο εκλέγει στην πρώτη του συνεδρίαση μεταξύ 
των μελών του έναν Αντιπρόεδρο με μυστική ψηφοφορία των παρόντων 
μελών. 

Οι εκπρόσωποι των εργαζομένων και των περιθαλπομένων διορίζο¬ 
νται με υπόδειξη των οικείων Συλλόγων τους, εφόσον υπάρχουν Σύλλο- 
γοι. 

Άρθρο 5 

Λειτουργία του Διοικητικού Συμβουλίου (Δ.Σ.) 

1. Το Διοικητικό Συμβούλιο συνεδριάζει τακτικά δύο φορές το μήνα 
και έκτακτα όταν παρίσταται ανάγκη, καθώς επίσης και όταν ζητηθεί 
με έγγραφη αίτηση τεσσάρων (4) τουλάχιστον μελών αυτού πάντοτε 
όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο Προϊστά¬ 
μενος του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση καταχωρούνται στην ημερήσια 
διάταξη, η οποία κοινοποιείται έγκαιρα στα μέλη του Διοικητικού Συμ¬ 
βουλίου μαζί με τη πρόσκληση για συνεδρίαση σύμφωνα με τις διατάξεις 
της παρ. 5 του άρθρου 19 του Ν. 1599/1986, όπως αυτές ισχύουν 
κάθε φορά. 

Θέματα που δεν αναγράφονται στην ημερήσια διάταξη δεν συζητού- 
νται, εκτός και εάν πρόκειται για επείγοντα θέματα και αποφασίζουν την 
συζήτηση όλα τα παρόντα μέλη του Διοικητικού Συμβουλίου. 

4. Τα πρακτικά κάθε συνεδριάσεως, επικυρώνονται από το Διοικη¬ 
τικό Συμβούλιο στην επόμενη συνεδρίαση και καταχωρούνται από τον 
Γραμματέα σε ειδικό βιβλίο πρακτικών μονογραμμένο από τον Πρόε¬ 
δρο. 

Τα πρακτικά υπογράφονται από τον Πρόεδρο ή τον Προεδρεύοντα 
.και τον Γραμματέα. 

5. Ουδεμία απόφαση του Διοικητικού Συμβουλίου εκτελείται, εάν δεν 

έχουν επικυρωθεί τα πρακτικά της συνεδριάσεως στην οποία πάρθηκε η 
απόφαση. ’ 

Προκειμένου για εξαιρετικές περιπτώσεις, για τις οποίες η εκτέλεση 
δεν επιδέχεται αναβολή, δύναται το Διοικητικό. Συμβούλιο με ειδική 
απόφαση να θεωρεί ως επικυρωμένα τα σχετικά πρακτικά για τα θέ¬ 
ματα αυτά, με σκοπό την άμεση της απόφαση!;. - Ά 

6. Το Διοικητικό Συμβούλιο για να έχει απαρτία, πρέπει τα μέλη που 
βρίσκονται στη συνεδρίαση να είναι περισσότερα από τα μέλη που απου¬ 
σιάζουν. Οι αποφάσεις του Διοικητικού Συμβουλίου λαμβάνονται με ψη¬ 
φοφορία και με πλειοψηφία των παρόντων, μελών. 

Σε περίπτωση ισοψηφίας υπερισχύει η ψήφος του Προέδρου ή αυτού 
που Προεδρεύει. 

Άρθρο 6 

Αρμοδιότητες του Διοικητικού Συμβουλίου 

Το Διοικητικό Συμβούλιο 

1. Διοικεί και διαχειρίζεται όλες τις υποθέσεις του Ιδρύματος, σύμ¬ 
φωνα με τις διατάξεις που ισχύουν κάθε φορά. 

2. Εγκρίνει τις απαιτούμένες για τη λειτουργία του Ιδρύματος δαπά¬ 
νες μέσα στα όρια των πιστώσεων του προϋπολογισμού, του οποίου δύ- 
ναται να ζητήσει από την οικεία Νομαρχία την τροποποίηση και ανα¬ 
μόρφωση μέσα στο οικονομικό έτος, με τη διαδικασία του άρθρου 10 
του παρόντος. 

3. Διορίζει όλο το προσωπικό, σύμφωνα με τη νόμιμη διαδικασία και 
ασκεί, σύμφωνα με τις διατάξεις που ισχύουν κάθε φορά, τις αρμοδιότη¬ 
τες που ,αναφέρονται στην υπηρεσιακή κατάσταση και τον πειθαρχικό 
έλεγχο του προσωπικού. 

4. Αποφασίζει για τα εισαγόμενα άτομα σύμφωνα με τις προϋποθέ¬ 
σεις του άρθρου 3 του παρόντος. 

5. Είναι αρμόδιο για όλα τα θέματα, χωρίς εξαίρεση, που σχετίζονται 
με την πορεία των εργασιών του Ιδρύματος εκτός από εκείνα για τα 
οποία προβλέπεται με ειδικές διατάξεις αρμοδιότητα υφισταμένων ορ¬ 
γάνων του νομικού προσώπου! 

Άρθρο 7 

Αρμοδιότητες του Προέδρου του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες; 

1. Εκπροσωπεί το Ίδρυμα στις δικαστικές και εξώδικες υποθέσεις 
του και διορίζει τους δικαστικούς πληρεξουσίους, με σύμφωνη γνώμη 
του Δ.Σ. 

2. Προσκαλεί σύμφωνα με τις διατάξεις του άρθρου 19 του Ν.1599/ 
1986 τα μέλη του Διοι κητικού Συμβουλίου στις συνεδριάσεις, καταρτί¬ 
ζει με τον Προϊστάμενο του Ιδρύματος την ημερήσια διάταξη των θεμά¬ 
των που είναι για συζήτηση και υπογράφει τις προσκλήσεις στις οποίες 
ορίζεται ο τόπος, η ημέρα και η ώρα της συνεδριάσεως. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

3. Υπογράφει με του Προϊστάμενο των Υπηρεσιών του Ιδρύματος τις 
επιταγές και τα εντάλματα πληρωμών, καθώς και τα έγγραφα για τα 
οποία δεν εξουσιοδοτηθεί γι’ αυτό ο παραπάνω Προϊστάμενος ή οι Προϊ¬ 
στάμενοι των Τμημάτων. 

4. Ασκεί τις αρμοδιότητες για το προσωπικό του Ιδρύματος που του 
παρέχουν οι νόμοι και συντάσσει τις υπηρεσιακές εκθέσεις του Προϊστα¬ 
μένου του Ιδρύματος. 

Άρθρο 8 

Πόροι του Ιδρύματος 

Πόροι του Ιδρύματος είναι: 

α. Κρατική επιχορήγηση. 

β. Έσοδα, από την εκμετάλλευση της περιουσίας του. 

γ. Τροφεία από τους περιθαλπομέυους. 

δ. Εισφορές, δωρεές, κληρονομιές, κληροδοσίες προς το Ίδρυμα. 

ε. Κάθε άλλο νόμιμο έσοδο. 

Άρθρο 9 

, Προϋπολογισμός 

Ο Προϋπολογισμοί; καταρτίζεται από την αρμόδια υπηρεσία του 
Ιδρύματος, σύμφωνα με όσα προβλέπονται από τις κείμενες διατάξεις, 
με βάση την προγραμματισμένη από το Διοικητικό Συμβούλιο δραστη¬ 
ριότητα, ψηφίζεται από το Διοικητικό Συμβούλιο και εγκρίυεται από το 
Νομάρχη. Αντίγραφο του εγκριθέντος Προϋπολογισμού υποβάλλεται 
στο Υπουργείο Υγείας, Πρόνοιας και Κοινωνικών Ασφαλίσεων. 

Άρθρο 10 
Εισπράξεις Εσόδων 

1. Τα κεφάλαια και. οι πόροι του Ιδρύματος κατατίθενται απ’ αυθείας 
σε τηρούμενο λογαριασμό του Υποκαταστήματος της Τράπεζας Ελλά¬ 
δας, ή της Εθνικής Τράπεζας της Ελλάδος ή της Εμπορικής Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων, με τόκο, ή χωρίς τόκο ανάλογα με 
την προέλευση αυτών. Η μεταφορά από το λογαριασμό Ταμειακής δια¬ 
χείρισης και η επαναφορά σ’ αυτόν, γίνεται με εντολή του Προϊσταμένου 
των Υπηρεσιών του Ιδρύματος ή οίκοθεν από την Τράπεζα της Ελλά¬ 
δας, ή την Εθνική Τράπεζα της Ελλάδος ή την Εμπορική Τράπεζα της 
Ελλάδος, σύμφωνα με τα οριζόμενα στην παράγραφο 3 του άρθρου 4 
του Α.Ν. 1611/1950 Φ.304 που έχει προστεθεί με το άρθρο 2 του 
Ν.Δ/τος 2999/54, Φ.211. 

Άρθρο 11 

Πληρωμές Δαπανών 

Κάθε πληρωμή ενεργείται με χρηματικό ένταλμα, το οποίο υπογρά¬ 
φεται από τον Πρόεδρο του Διοικητικού Συμβουλίου ή άλλο μέλος αυ¬ 
τού, ειδικά εξουσιοδοτημένο καθώς και από τον Προϊστάμενο των Υπη¬ 
ρεσιών του Ιδρύματος και το Λογιστή, η δε καταβολή του ποσού αυτού 
ενεργείται με έκδοση ισόποσης επιταγής, σε βάρος του λογαριασμού που 
τηρεί το Ίδρυμα στο Υπακατάστημα της Τράπεζας της Ελλάδας, ή της 
Εθνικής Τράπεζας της Ελλάδας ή της Εμπορικής Τράπεζας. 

Οι επιταγές υπογράφονται όπως και τα εντάλματα πληρωμής. 

Άρθρο 12 
Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσεως Δη¬ 
μοσίων Έργων. 

Άρθρο 13 

Βασική διάρθρωση των Υπηρεσιών 

1. Οι υπηρεσίες του Ιδρύματος αποτελούν Διεύθυνση η οποία συγκρο¬ 
τείται από τρία Τμήματα: 

α. Τμήμα Χρονίως Πασχόντων. 


β. Τμήμα Φυσικής αποοκατάστασης και επαγγελματικής κατάρτί- 
σης. 

γ. Τμήμα Διοικητικού. 

Οι αρμοδιότητες της Διεύθυνσης κατανέμονται μεταξύ των Τμημά¬ 
των ως εξής: 

2. α) Το τμήμα χρονίως πασχόντων είναι αρμόδιο για κάθε θέμα που 
αναφέρεται στην προστασία που παρέχεται από το Ίδρυμα στα χρονίως 
πάσχοντα άτομα. 

β) Το τμήμα Φυσικής αποκατάστασης και επαγγελματικής κατάρτι¬ 
σης είναι αρμόδιο για κάθε θέμα, που αναφέρεται στην φυσική αποκατά¬ 
σταση των περιθαλπομένων καθώς και στην επαγγελματική κατάρτιση 
τόσο των περιθαλπομένων όσο και των λοιπών μειονεκτούντων ατόμων 
από 18 ετών και άνω. 

γ) Το τμήμα Διοικητικού είναι αρμόδιο για το χειρισμό κάθε θέματος, 
που αναφέρεται στη γενική κατάσταση του Προσωπικού του Ιδρύματος, 
στα οικονομικά και στη διαχείριση της περιουσίας αυτού, καθώς και στο 
χειρισμό θεμάτων Γραμματείας. 

Άρθρο 14 
• Προσωπικό 

1. Οι θέσεις του προσωπικού διαρθρώνονται κατά Κλάδους, και ειδι¬ 
κότητες όπως παρακάτω: 

Μόνιμες θέσεις. 

ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός. 

Θέσεις δύο (2) 

Κλάδος ΠΕ Ιατρών ειδικοτήτων, Γ ενικής Ιατρικής ή Παθολογίας θέ¬ 
σεις δύο (2) και Φυσικής ιατρικής και αποκατάστασης θέσεις δύο (2). 
Κλάδος ΠΕ Φυσικής Αγωγής και Αθλητισμού. 

Θέσεις μία (1) 

Κλάδος ΠΕ Ψυχολόγων. 

Θέσεις μία (1) 

Κλάδος ΠΕ Επαγγελματικών Συμβούλων. 

Θέσεις μία (1) 

ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός θέσεις μία (1). Η θέση αυτή πλη- 
ρούται μόνον όταν κενωθεί μία θέση πέραν του αριθμού των προβλεπο- 
μένων θέσεων στον κλάδο ΔΕ Διοικητικό-Λογιστικό. 

Κλάδος ΤΕ Νοσηλευτικής. 

Θέσεις έξι (6) 

Κλάδος ΤΕ Κοινωνικής Εργασίας. 

Θέσεις δύο (2) 

Κλάδος ΤΕ Φυσικοθεραπείας. 

Θέσεις τρεις (3) 

Κλάδος ΤΕ Εργοθεραπείας. 

Θέσεις τρεις (3) 

Κλάδος ΤΕ Διατροφής. 

Θέσεις μία (1) 

ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός. 

Θέσεις τρεις (3) 

Κλάδος ΔΕ Βοηθών νοσοκόμων. 

Θέσεις δώδεκα (12) 

Κλάδος ΔΕ Μαγείρων. 

Θέσεις δύο (2) 

Κλάδος ΔΕ Τεχνικός. 

Θέσεις έξι (6) 

Από τις παραπάνω θέσεις ορίζονται: 

Μία (1) θέση ηλεκτρολόγου. 

Δυό (2) θέσεις υδραυλικών-συντηρητών κτιρίων - Βοηθητικών τεχνι¬ 
κών εργασιών. 

Μία (1) θέση οδηγού αυτοκινήτων. 

Δυό (2) θέσεις ραπτριών. 

Κλάδος ΔΕ Κομμωτικής, θέση μία (1). Η θέση αυτή πληρούται όταν 
αποχωρήσει ο υπάλληλος που υπηρετεί στον κλάδο ΥΕ Κουρέων (προ¬ 
σωρινός). ' 

ΚΑΤΗΓΟΡΙΑ Υ.Ε. 

Κλάδος ΥΕ Επιμελητών, 
θέσεις πέντε (5) 

Κλάδος ΤΕ Φυλάκων-νυκτοφυλακων. 

Θέσεις δύο (2) 

Κλάδος ΤΕ Βοηθητικού Προσωπικού μαγειρείου (για εργασίες βοη¬ 
θού μάγειρα, πλύντου μαγειρικών σκευών, τραπεζοκόμων και λοιπών 
εργασιών μαγειρείου). 

Θέσεις δέκα τρεις (13) 

Κλάδος ΤΕ Προσωπικού Καθαριότητας. 

Θέσεις είκοσι τέσσερεις (24) 

Από τις παραπάνω θέσεις ορίζονται: 

Δέκα έξι (16) θέσεις καθαρισμού-βοηθητικών εργασιών. 

Οκτώ (8) θέσεις σιδηρωτριών-πλυντριών-ιματιοφυλάκων. 

Κλάδος ΤΕ Εργατών. 

Θέσεις δύο (2) 

Κλάδος ΤΕ Βοηθητικού υγειονομικού Προσωπικού. 

Θέσεις εξήντα (60 

Από τις θέσεις αυτές οι δέκα έξι (16) ορίζονται ως θέσεις μεταφορέων 
ασθενών και οι σαράντα τέσσερεις (44) ως θέσεις πρακτικών νοσοκό¬ 
μων. 

Από τις θέσεις των πρακτικών νοσοκόμων οι δώδεκα (12) καλύπτο¬ 
νται μόνο κατά τον αριθμό που είναι αδύνατη η πλήρωση των δώδεκα 
(12) θέσεων του κλάδου ΔΕ βοηθών νοσοκόμων. 

Κλάδος Τ.Ε. Κουρέων (προσωρινός). 

Θέσεις μία (1), η οποία καταργείται όταν αποχωρήσει ο υπάλληλος 
που την κατέχει αυτή. 

Ειδικό Τεχνικό Προσωπικό με σύμβαση Ιδιωτικού Δικαίου. 

Τέσσερεις (4) θέσεις τεχνιτών Εκπαιδευτών: 

Οι θέσεις των Τεχνιτών Εκπαιδευτών ορίζονται ως θέσεις Ιδιωτικού 
Δικαίου δεδομένου ότι οι ειδικότητες αυτών θα καθορίζονται κάθε φορά 
από το Διοικητικό Συμβούλιο ανάλογα με τις λειτουργικές δυνατότητες 
των περιθαλπομένων εκείνων που κρίνονται ικανοί για επαγγελματική 
κατάρτιση. 

Οι υπηρετούντες σε θέσεις των Κλάδων ΠΕ Ψυχολόγων, ΠΕ επαγ¬ 
γελματικών Συμβούλων, ΠΕ Ιατρών Φυσικής Ιατρικής και αποκατά¬ 
στασης, ΤΕ Κοινωνικής Εργασίας, ΤΕ Φυσικοθεραπείας, ΤΕ Εργοθε¬ 
ραπείας, και οι Τεχνίτες-εκπαιδευτές αποτελούν την υπηρεσιακή μο¬ 
νάδα επαγγελματικής κατάρτισης, η οποία είναι αρμόδια για κάθε 
θέμα, που αφορά την ανάπτυξη του Προγράμματος επαγγελματικής 
κατάρτισης και τον συντονισμό των ενεργειών στην εξατομικευμένη 
εφαρμογή του στα άτομα που επιλέγονται. 

Η παραπάνω ομάδα συνεδριάζει μία ή δύο φορές κάθε εβδομάδα και 
η επιστημονική απόδοση του έργου της υπόκειται στον έλεγχο και την 
εποπτεία του Δ.Σ. του Ιδρύματος. 

2. Το προσωπικό που υπηρετεί κατά τη δημοσίευση του παρόντος 


κατατάσσεται σε αντίστοιχες κατά κατηγορία, κλάδους ή ειδικότητες 
θέσεις που προβλέποντάι στην παρ. 1 του άρθρου αυτού. 

Άρθρο 15 

Προσόντα διορισμού για κάθε θέση 
Προσόντα διορισμού ορίζονται τα κατά περίπτωση ειδικότητας προ- 
βλεπόμενα στο Π.Δ. 194/3.5.88 (Α 84) «Καθορισμός των προσόντων 
διορισμού σε θέσεις των δημοσιών υπηρεσιών και νομικών προσώπων , 
δημοσίου δικαίου», όπως αυτό ισχύει κάθε φορά. | 

Ειδικότερα για τον κλάδο ΠΕ Επαγγελματικού Συμβούλου πτυχίο 
Α.Ε.Ι. της ημεδαπής ή ισότιμο της αλλοδαπής και ειδική επιστημονική 
εξειδίκευση σε θέματα επαγγελματικού προσανατολισμού που να απο- - 
δεικνύεται με μεταπτυχιακό τίτλο σπουδών, διάρκειας ενός ακαδημαϊ- | 
κού έτους τουλάχιστο. 

Για τον κλάδο ΔΕ βοηθών νοσοκόμων τα προβλεπόμενα στο αριθ. 14 
του Π. Δ/τος 194/88 ή πτυχίο των πρώην σχολών βοηθών νοσοκόμων 
μονοετούς φοίτησης. I 

Για τις θέσεις των τεχνιτών εκπαιδευτών με σχέση εργασίας Ιδιωτι- ! 
κού Δικαίου τα προβλεπόμενα για τους μονίμους υπαλλήλους Δεύτερο- ' 
βάθμιας Εκπαίδευσης στο άρθρο 14 του Π. Δ/τος 194/88. 

Άρθρο 16. 

Προϊστάμενοι Τπηρεσιών - Αναπλήρωση. 

Καθήκοντα Προϊσταμένου: α) των Τπηρεσιών του Ιδρύματος ασκεί 
υπάλληλος του Κλάδου ΠΕ Διοικητικού - Οικονομικού, β) του Τμήμα¬ 
τος Διοικητικού, υπάλληλος του κλάδου ΠΕ Διοικητικού Οικονομικού ή 
του Κλάδου ΔΕ Διοικητικού Λογιστικού, γ) του Τμήματος χρονίως πα- 
σχόντων, υπάλληλος του κλάδου ΠΕ Ιατρών ειδικοτήτων, δ) του Τμή- . 
ματος Φυσικής αποκατάστασης και επαγγελματικής κατάρτισης υπάλ- ' 
ληλος του κλάδου ΠΕ Ιατρών ειδικότητας Φυσικής Ιατρικής και αποκα- | 
τάστασης ή του κλάδου ΠΕ Φυσικής Αγωγής και Αθλητισμού ή ΠΕ 1 
Ψυχολόγων ή ΠΕ Επαγγελματικών Συμβούλων ή ΤΕ Κοινωνικής Ερ¬ 
γασίας ή ΤΕ Φυσικοθεραπείας ή ΤΕ Εργοθεραπείας. 

Άρθρο 17. 

Εσωτερικός Κανονισμός. 

Όλα τα λεπτομερέστερα θέματα που ανάγονται στην κανονική και εύ¬ 
ρυθμη λειτουργία του Ιδρύματος ως και τα καθήκοντα των εργαζομέ¬ 
νων στο'Ίδρυμα ρυθμίζονται με εσωτερικό κανονισμό λειτουργίας που 
συντάσσεται από το Διοικητικό Συμβούλιο και εγκρίνεται με απόφαση 
του οικείου Νομάρχη. 

Στην Τπουργό ΐγείας. Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

ο ■ Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

• ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ, τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ' 

δ) » » » Δ' 

ε) » » » Αναπτυξιακών Πράξεων 

στ) » » » Ν.Π.Δ.Δ. ■ 

ζ) » ο» » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) . » » » Α.Ε. & Ε.Π.Ε. 

ια) Για όλα τα Τεύχη 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 




















